armvectores/hy_wikipedia_2023 huggingface dataset:
Մանուկ Թորոյան

Մանուկ Հարությունի Թորոյան (Թորոյենց Մանուկ, մայիսի 4, 1864(1864-05-04), Խաստուր - օգոստոսի 4, 1958(1958-08-04), Երևան, Հայկական ԽՍՀ, ԽՍՀՄ), հայ վիպասաց, ԽՍՀՄ գրողների միության անդամ 1944 թվականից։


== Կենսագրություն ==
Ծնվել է Արևմտյան Հայաստանի Ալաշկերտի Խաստուր գյուղում։ 1915 թվականի Մեծ եղեռնի ժամանակ Մանուկը, համագյուղացիների հետ, թողել է իր ծննդավայրը և գաղթել Արևելյան Հայաստան։ Սկզբում խաստուրցիները բնակություն են հաստատում Կոտայքի շրջանի Զառ գյուղում, ապա Սարդարապատի շրջանի Ուզունօբա գյուղում։ Այստեղից Մանուկը իր եղբայրների հետ փոխադրվում է Երևան։
1922 թվականին Հայաստանի Պարժողկոմատի գումակում աշխատել է որպես սայլապան, 1923-1931 թվականներին՝ բեռնակիր Երևանի կայարանում։ 1931 թվականից անցել է կենսաթոշակի։ Մանուկն անտառաճանաչ էր։ Ճիշտ է, 1931 թվականին անգրագիտության վերացման խմբակում նա տառաճանաչ էր դարձել, բայց շուտով մոռացել էր սովորածը։ Դրա փոխարեն ունեցել է բացառիկ հիշողություն։
«Սասնա ծռեր» հայ էպոսի տասը լավագույն պատումներից մեկի հեղինակը Մանուկ Թորոյանն է (գրի է առել մեծագույն հայագետ Կարապետ Մելիք-Օհանջանյանը, 1932 թվականին)։ Մանուկը «Դավթի պատմությունը» լսել է հայրենի Խաստուր գյուղում, հեքիաթասացներ Ռես Գսպոյից և Վարդանե Քոչեից։ Վեպը նա համարել է ոչ թե հեքիաթ, այլ իրական պատմություն, եղելություն։
Հաշվի առնելով Մանուկ Թորոյանի վիպասանական արտակարգ ձիրքը, Կարապետ Մելիք-Օհանջանյանի նրան ընդունում են ԽՍՀՄ գրողների միության շարքերը։ Մանուկ Թորոյանի՝ «Սասնա ծռեր»-ի պատումը տպագրվել է «Սասնա ծռեր» գրքի Բ հատորի Ա մասում (Երևան, 1944) և «Սասնա ծռեր» գրքում (Երևան, 1977):


== Ծանոթագրություններ ==
Աննե Մարգրեթե Հաուսքեն Նուրբերգ

Աննե Մարգրեթե Հաուսքեն Նուրբերգ (նորվ.՝ Anne Margrethe Hausken Nordberg, հունվարի 23, 1976(1976-01-23), Կարմյո, Ռուգլան, Նորվեգիա), նորվեգացի սպորտային կողմնորոշիչ, աշխարհի և Եվրոպայի չեմպիոն։ 2008 թվականին նա դարձավ Աշխարհի գավաթի խաղարկության հավակնորդ։
Կրտսեր տարիքում Աննե Մարգրեթեն մասնակցում էր երիտասարդական աշխարհի առաջնության ամառային և ձմեռային մարզաձևերին։ Եթե աշխարհի ամառային երիտասարդական առաջնությունում նրա լավագույն նվաճումը 26-րդ հորիզոնականն էր, ապա 1996 թվականի աշխարհի երիտասարդական առաջնությունում նա դասական մրցատարածությունից նվաճեց արծաթե մեդալ և էստաֆետայից՝ ոսկե։
Միջազգային մրցասպարեզում առաջնելույթից հետո 1988 թվականին նա որոշում է երկու տարով ընդմիջել իր սպորտային կարիերայում։ 2001 թվականին նա վերադարձավ ընդմիջումից՝ կենտրոնանալով կարճ մրցատարածության վրա և 2002 թվականի Հունգարիայի Եվրոպայի առաջնությունում նվաճեց բրոնզե մեդալ։

2008 թվականը հաջողակ տարի էր Աննե Մարգրեթի համար։ Նա կարողացավ հաղթել աշխարհի գավաթի հինգ խաղերի մրցաշարերից երեքը։ Մասնավորապես, Եվրոպայի առաջնությունում երկար հեռավորությունը և սպրինտը և Չեխիայի ընթացող աշխարհի առաջնությունում սպրինտը։
Նա ամուսնացած է Անդեշ Նուրբերգի հետ։ 2011 թվականի հունիսի կեսերին ծնվեց նրանց երեխա, ուստի ստիպված եղավ չմասնակցել 2011 թվականի Աշխարհի գավաթի խաղերին, որը տեղի ունեցավ Ֆրանսիայում։


== Ծանոթագրություններ ==


== Արտաքին հղումներ ==
«www.amhausken.com» (նորվեգերեն)։ Արխիվացված օրիգինալից 2011-02-23-ին։ Վերցված է 02.02.2009  
интервью с Х. А. Хаускен Нурберг Archived 2012-04-06 at the Wayback Machine.
Լուսնային ուղով

Լուսնային ուղով (ռուս.՝ По лунной дороге),  1991 թվականի խորհրդային մուլտիպլիկացիոն ֆիլմ։ Ֆիլմում օգտագործվել են հատվածներ Բեթհովենի 7-րդ սիմֆոնիայից։


== Սյուժե ==
Միստիկական պատմություն տղայի մասին, որը անքնությամբ է տառապում գրասեղանում ապրող սարդի պատճառով։ Սարդը պատմում է Նապոլեոն կայսեր մասին, նրան լսում են ճանճը և գեր մուկը։ Ամեն ինչ հասնում է նրան, որ լիալուսնի ժամանակ տղան գնում է հեծանիվով զբոսնելու և փողոցում հանդիպում է ուրվականների։ Նրանցից մեկը կորցնում է գլխարկը։ Տղան բարձրացնում այն, բայց ուրվականներն արդեն անետացել են։ Ավելի ուշ Նապոլեոնի ուրվականը գալիս է տղայի տուն և վերցնում գլխարկը, երբ տղան արդեն քնած էր։
Մուլտֆիլմը նկարանահնվել է խորհրդային ֆանտաստ գրող Սերգեյ Շացի նովելի մոտիվներով։


== Ստեղծողներ ==
Ռեժիսոր – Ալեքսանդր Գուրև
Բեմադրող նկարիչ – Ալեքսանդր Գուրև
Սցենարիստ – Սերգեյ Շաց
Նկարիչ՝ Աննա Ատամանովա, Օլգա Պավլովա
Անիմատորներ – Մարինա Ոսկանյանց, Վլադիմիր Շևչենկո, Ալեքսանդր Մազաև, Վյաչեսլավ Կայուկով, Ալեքսանդր Պանով
Օպերատոր – Նատալյա Միխայլովա
Հնչունային օպերատոր – Վլադիմիր Կուտուզով
Տնօրեն – Նինա Սոկոլովա
Խմբագիր – Նատալյա Աբրամովա
Դերերը հնչունավորել են – Ռոգվոլդ Սուխովերկո - սարդ/ուրվականներ, Նատալյա Չենչիկ - տղա, Մարգարիտա Կորաբելնիկովա - ճանճ / տոմսավաճառ գնացքում, Ալեքսանդր  Լենկով - մուկ
Մոնտաժող – Նատալյա Ստեպանցևա
Ռեժիսորի օգնական – Տ. Շևցովա


== Վերաթողարկում DVD-ով ==
Մուլտֆիլմը վերաթողրկվել է DVD-ով մուլտֆիլմերի հավաքածուներում.

«Բաբա Յագան դեմ է», տեղայնացնող՝ «Крупный план», սկավառակում ընդգրկված մուլտֆիլմեր՝
«Բաբա Յագան դեմ է», թողարկումներ 1,2,3 (1980), «Поди туда, не знаю куда» (1966),
«Զինվորը և սատանան» (ռուս.՝ «Солдат и чёрт», 1990), «Լուսնային ուղով» (1991)։


== Ծանոթագրություններ ==
Մանյակավալլո

Մանյակավալլո (իտալերեն՝ Magnacavallo), քաղաք Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 1785 մարդ։ Խտությունը կազմում է 64 մարդ/կմ²։ Տարածքը կազմում է 28 կմ²։ Էլեկտրոնային փոստ՝ 46020։ Հեռախոսային կոդ՝ 0386։


== Ծանոթագրություններ ==
Բելեն (Ուրուգվայ)

Անվան այլ կիրառումների համար տե՛ս՝ Բելեն (այլ կիրառումներ)Բելեն (իսպ.՝ Belén), բնակավայր Ուրուգվայի հարավարևելյան մասում, Սալտո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 1926 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==
Սեպտեմբերյան առավոտ

«Սեպտեմբերյան առավոտ» (ֆր.՝ Matinée de Septembre), ֆրանսիացի նկարիչ Պոլ Էմիլ Շաբասի նկարը, որը ստեղծվել է 1912 թվականին, հայտնի է դարձել ԱՄՆ-ում տեղի ունեցած սկանդալի շնորհիվ։


== Պատմություն ==
Շաբասը այն նկարել է երեք տարի և 1912 թվականին այն առաջին անգամ ներկայացրել է Փարիզյան ցուցահանդեսում և աշխատանքի համար ստացել է մեդալ։ Սակայն նկարը սենսացիա չդարձավ։ Մեկ տարի անց նկարը ցուցադրվեց Չիկագոյի ցուցահանդեսում, որտեղ նկարչին մեղադրեցին ոչ պատշաճ ստեղծագործության համար։ Մեղադրողը պարտվեց դատում և դրանից հետո նկարը մեծ հայտնիություն ստացավ, մի քանի ամիս անց այն հայտնվեց Նյու Յորքի ցուցահանդեսում։ 1913 թվականի մայիսին Էնտոնի Կոմստոկը նկարը նկարագրեց, որպես անբարոյականություն։ Չնայած նրան, որ այն ձեռք էր բերել սկանդալային հայտնիություն, հաջորդ տարիների ընթացքում նկարը լավ վաճառվեց։
«Սեպտեմբերյան առավոտ» նկարը համարվում է կիտչի օրինակ։ Նկարի մասին հիշատակվում է նաև Թենեսի Ուիլյամսի «Օրֆեյը իջնում է դժոխք» պիեսում։


== Տես նաև ==
Ստրեիզանդի էֆֆեկտ
Damnatio memoriae


== Ծանոթագրություններ ==


== Արտաքին հղումներ ==
История картины
Открытки по мотивам «Сентябрьского утра»
Սարդարբուլաղի լեռնանցք

Սարդարբուլաղի լեռնանցք, գտնվում է Արարատ լեռնազանգվածում, Մեծ Մասիս և Փոքր Մասիս գագաթների միջև, 2727 մ բարձրության վրա։ Տեղանքը քարքարոտ է։ Այստեղ պահպանվել են կեչու մացառուտներ, կան աղբյուրներ։ Եղել է Երևանի խանության կառավարիչների՝ սարդարների ամառանոց, որից էլ առաջացել է անունը։
Կապիտալ (այլ կիրառումներ)

Կապիտալ, կարող է վերաբերվել

Կապիտալ, տնտեսական կատեգորիա, արժեք, որը վարձու աշխատուժի շահագործմամբ հավելյալ արժեք է բերում, ինքնաճում է։
«Կապիտալ», Կարլ Մարքսի գլխավոր աշխատությունը։
Երիշատ

Երիշատ, գյուղ Մեծ Հայքի Վասպուրական աշխարհի Աղիովիտ գավառում, իսկ ապա գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 8-10 կմ հյուսիս, Զելանդերե (Զելան, հնում Աղի) գետի ափին։


== Պատմություն ==
Երիշատի մոտ գտնվող ձորում Լենկթեմուրի արշավանքներից ապաստանել էին բազմաթիվ բնակիչներ։ Ավելի ուշ ժամանակներում գյուղը բաժանվում է երկու թաղերի՝ Իրիշատ Ներքին և Իրիշատ Վերին, որոնք հետագայում դառնում են գյուղեր։ Գյուղը գոյություն է ունեցել մինչև Մեծ եղեռնը։


== Բնակչություն ==
1910-ական թվականներին ուներ 66 տուն քուրդ և 25 տուն հայ բնակիչ։


== Տնտեսություն ==
Բնակչության հիմնական զբաղմունքը հողագործություն, այգեգործությունն ու անասնապահությունն էր։ Հայերը նաև զբաղվում էին տառեխի որսով։


== Պատմամշակութային կառույցներ ==
Գյուղում կա հին ավերված բերդ, որի պատճառով երբեմն բնակավայրն կոչում են բերդաքաղաք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սամոսա

Սամոսա (պարսկերեն՝ سنبوساگ; sanbosag), տապակված կամ թխած, լցոնումով խմոր (կարտոֆիլ, սոխ, սիսեռ, միս, ոսպ, հավի միս)։ Ուտեստի չափսն ու ձևը տարատեսակ են, բայց ամենահայտնի ու ամենատարածված ձևը համարվում է եռանկյան ձև ունեցող սամոսան։ Շատ հաճախ մատուցվում է սոուսների հետ։ Սամոսան հայտնի է Հնդկաստանում, կենտրոնական և հարավարևմտյան Ասիայում, Աֆրիկայի հյուսիսային և հարավային մասերում։
Ենթադրաբար ուտեստը կենտրոնական Ասիայում (որտեղ ուտեստը հայտնի է սամսա անվանումով) հայտնվել է մոտավորապես 10-րդ դարում։ Ուտեստը նշվում է իրանցի պատմիչ Աբու-Լը-Ֆադլ-Բայհակիի աշխատություններում (995-1077)։ Սամոսան իր հայտնիությունը ձեռք է բերել Հնդկաստանում՝ սկսած XIII դարից և ներկրվել է հարևան շրջանների առևտրականների կողմից։ Գոյություն ունի ուտեստի պատրաստման բազմաթիվ շրջանային տարբերակներ, որտեղ ուտեստն ունի այլ անվանումներ, ինչպես՝ Իսրայելում և Իրաքում՝ «սամբուս(ա)կ»։


== Տես նաև ==
Սամոսա Գարսիա Անաստասիո


== Պատկերասրահ ==

		
		
		
		
		
		
		
		


== Ծանոթագրություններ ==
Բիմբոլատ Վատաև

Բիմբոլատ Զաուրբեկովիչ Վատաև (օսերեն` Уататы Заурбеджы фырт Бибо, հայտնի է նաև Բիբո Վատաև անունով, մարտի 15, 1939(1939-03-15), Նովիյ Բատակոյուրտ (գյուղ, Պրավոբերեժնի շրջան), Պրավոբերեժնի շրջան, Հյուսիսային Օսիայի ինքնավար խորհրդային սոցիալիստական հանրապետություն, ՌԽՖՍՀ, ԽՍՀՄ - մայիսի 9, 2000(2000-05-09), Վլադիկավկազ, Ռուսաստան), ազգությամբ օս խորհրդային և ռուսական թատրոնի, ինչպես նաև կինոյի դերասան։ ՌԽՖՍՀ ժողովրդական արտիստ (1990 թ.): Տաջիկական ԽՍՀ Ռուդաքիի անվան Պետական մրցանակի դափնեկիր (1973 թ.), Հյուսիս-Օսեթական ԻԽՍՀ Կոստա Խեթագուրովի անվան մրցանակի դափնեկիր։ Հյուսիսային Օսիայի մշակույթի նախարար (1994-1998 թթ.): Արժանացել է մի շարք մրցանակների` տղամարդու լավագույն դերակատարման համար և այլ պարգևների։


== Կենսագրություն ==
Բիմբոլատ Վատաևը ծնվել է 1939 թվականի մարտի 15-ին, Հյուսիս-Օսեթական Նովի Բատակոյուրտ գյուղում։ Յուրի Լյուբիմովի ղեկավարությամբ ավարտել է Բորիս Շչուկինի անվան թատերական ուսումնարանը, որի շրջանավարտներից կազմավորվել է Տագանկայի թատրոնի հիմնական կորիզը։
1959 թվականից նա Հյուսիս-Օսեթական երաժշտա-դրամատիկական թատրոնի դերասան էր։ 1964-1965 թվականներին խաղացել է Տագանկայի թատրոնում, իսկ 1969-1975 թվականներին աշխատել է «Տաջիկֆիլմ» կինոստուդիայում, որպես ռեժիսոր, նկարահանել հեռուստատեսային ֆիլմեր։ 1994-1998 թվականներին եղել է Հյուսիսային Օսիայի մշակույթի նախարարը։ Կինոյում ստեղծել է մոտ 50 կերպար, հիմնականում հանդես գալով հերոսա-էպիկական դերերով։
Բիմբոլատ Վատաևը մահացել է 2000 թվականի մայիսի 9-ին` Վլադիկավկազում և թաղվել քաղաքային Փառքի ծառուղում։ Նրա անունով փողոցներ կան իր հայրենի գյուղում, Վլադիկավկազում և Բեսլանում։


== Մասնակի ֆիլմագրություն ==


== Ծանոթագրություններ ==


== Արտաքին հղումներ ==
«Բիմբոլատ Վատաև»(անգլ.) ֆիլմը Internet Movie Database կայքում
Արարողություն դերասանի հիշատակին // РИА «Новости», 16 մարտի 2009
Զոլաքար (գետ)

Անվան այլ կիրառումների համար տե՛ս՝ Զոլաքար (այլ կիրառումներ)Զոլաքար, Ղռիձորիառու, գետ Հայաստանի Գեղարքունիքի մարզում։ Սկիզբ է առնում Վարդենիսի լեռների կենտրոնական մասի հյուսիսային լանջերից և Զոլաքար գյուղից 1,5 կմ հյուսիս թափվում Սևանա լիճ։ Երկարությունը՝ 14 կմ։


== Ծանոթագրություններ ==
Յուրի Օռլով

Յուրի Ֆեոդորի Օռլով (ռուս.՝ Юрий Фёдорович Орлов, օգոստոսի 13, 1924, Մոսկվա, ԽՍՀՄ), ռուս նշանավոր ֆիզիկոս, իրավապաշտպան և հասարակական գործիչ։ Ֆիզիկա-մաթեմատիակական գիտությունների դոկտոր (1963), պրոֆեսոր (1970)։ ՀՀ ԳԱԱ թղթակից անդամ (1968)։


== Կենսագրություն ==
1952 թվականին ավարտել է Մոսկվայի պետական համալսարանը։ 1976 թվականին եղել է Մոսկվայի հելսինկյան խմբի հիմնադիր նախագահ, Մարդու իրավունքների միջազգային հելսինկյան Ֆեդերացիայի պատվավոր նախագահ։ Արվեստի և գիտության ամերիկյան ակադեմիայի և մի շարք գիտական ու հասարակական կազմակերպությունների անդամ, Ուպսալայի (Շվեդիա) համալսարանի պատվավոր դոկտոր է։ 1987 թվականից Կոռնելի համալսարանի (Իթակա, Նյու Յորք) ավագ գիտաշխատող է։ 1986 թվականից բնակվում է ԱՄՆ-ում։


== Գործունեություն Հայաստանում ==
Արտեմ Ալիխանյանի հրավերով 1956-1972 թվականներին աշխատել է Հայաստանում։ Նա եղել է ԵրՖԻ-ի արագացուցչի նախագծողների և կառուցողների հիմնական կազմում, դասավանդել է ԵՊՀ-ում, ընտրվել է ՀՀ ԳԱԱ թղթակից անդամ։ 1952-1956 թթ. աշխատել է ԽՍՀՄ ԳԱ տեսական և փորձարարական ֆիզիկայի ինստիտուտում, 1956-1972 թթ.՝ ԵրՖԻ-ի գիտաշխատող, լաբորատորիայի վարիչ։


== Պարգևներ ==
Պարգևատրվել է Ամերիկական ֆիզիկական ընկերության Նիկոլսոնի մեդալով (1995) և այլ մեդալներով ու մրցանակներով։


== Ծանոթագրություններ ==
Աբերիոս

Աբերիոս, հայկական արական անձնանուն։ Ըստ Հրաչյա Աճառյանի, աղավաղված անուն է, որը հայերի մեջ հիշատակվում է մեկ անգամ, 5-րդ դարում։


== Հայտնի անվանակիրներ ==
Աբերիոս Երեց (5-րդ դար).


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 16
«Անծանօթ էջեր Մաշթոցի եւ նրա աշակերտների կեանքից», Նիկողայոս Ադոնց, «Հանդէս ամսօրեայ», 1925, թ. 5-6, էջ 198-202
«Պատմութիւն Հայոց։ Ի սկզբանէ աշխարհի մինչև ցամ Տեառն» Միքայել Չամչյան, 1784, հատոր Ա, Վենետիկ, էջ 527
Աստերոիդների ցանկ (10101-10200)

Աստերոիդների ցանկ (10001-10100)  • Աստերոիդների ցանկ  • Աստերոիդների ցանկ (10201-10300)
 Աստերոիդների ցանկ (10001-10100)  • Աստերոիդների ցանկ  • Աստերոիդների ցանկ (10201-10300)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Դշխո (անձնանուն)

Դշխո, հայկական իգական անուն։ Առաջացել է հայերեն դշխո՝ «թագուհի» բառից։ Հոմանիշ անձնանուններ են Թագուհի, Սուլթան, Մլքե, Վասիլիկ։ Ամենահին հիշատակությունը 628 թվականին է։ Գործածական է նաև Դշխուն, Դշխու, Դժխոյ, Դժխու, Դշխուն, Դշխոն, Դշխոյն, Դշխուհի, Դշխոյմելիք, Դշխուխաթուն ձևերով։


== Գործածություններ ==
Դժխոյ, 628 թվականին հիշատակված է Բագարանի արձանագրության մեջ։
Դշխու, դուստր Բարսեղ քահանայի և քույր Նորավգես կամ Ներսես քահանայի, ով 1222 թվականին Սեբաստիայի գրիչներից էր։
Դշխոյ, դուստր Լևոն Գ-ի և քույր Հեթում Բ-ի, ով մահացել է 1278 թվականին։
Դշխուն տիկին, դուստր Առաջպարոնի և կին Պարոնպապի։ Ասպավերուկ գյուղում 1455 թվականին Կարապետ գրչին գրել տվեց մի Ավետարան։
Դշխոյ, դուստր Գրիգորի և քույր կոշկակար Մարտիրոսի, ով 1470 թվականին Աշոտաց երկրի Անկյունաց վանքում գրել տվեց մի Ավետարան։
Դշխոյ, դուստր Շահամիրի, ով 1487 թվականին Սարգիս վարդապետին գրել տվեց մի Ավետարան։
Դշխոյ, ազգական տանուտեր Պետրոսի, ով Վանում 1495 թվականին ստացավ մի Ավետարան՝ գրված Զաքարիա գրչի ձեռքով։


== Ծանոթագրություններ ==
1402

1402 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1402 թվականն է, 
XV դարի 2-րդ տարին։


== Դեպքեր ==


== Ծնունդներ ==


== Մահեր ==
Դեռահասը (ֆիլմ, 1983)

«Դեռահասը» (ռուս.՝ «Подросток»), խորհրդային գեղարվեստական հեռուստաֆիլմ, որը նկարահանել է ռեժիսոր Եվգենի Տաշկովը Ֆեոդոր Միխայլովիչ Դոստոևսկու համանուն վեպի հիման վրա։ Առաջին անգամ հեռուստատեսությամբ ցուցադրվել է 1983 թվականի նոյեմբերին։


== Սյուժե ==
19-ամյա պատանի Արկադի Դոլգորուկին՝ ազնվական Անդրեյ Պետրովիչ Վերսիլովի անօրինական որդին, գիմնազիան ավարտելուց հետո ժամանելով մայրաքաղաք Սանկտ Պետերբուրգ, կանգ է առնում հարազատ մոր տանը։ Երիտասարդին թվում է, թե կյանքն ու ճակատագիրը նրան նեղացրել են. իր հոգեկան տառապանքների պատճառը նա տեսնում է իր սիրելիների՝ հիմնականում մոր և հոր արարքներում։ Նա անմիջապես ներքաշվում է մի շարք ինտրիգների և հոր հետ բարդ հարաբերությունների մեջ։
Սակայն ավելի ուշ պարզվում է, որ Արկադին դեռ շատ երիտասարդ է և քիչ գիտի, որ կարողանա դատել այլ մարդկանց։ Նրա կայացումը, բնավորության և աշխարհայացքի ձևավորումը տեղի են ունենում կրքերի, խաբեության, կեղծիքի և մեծահասակների աշխարհում շահի գերակայության ֆոնի վրա։ Ինչպես գրել է Դոստոևսկին. Արկադին «պատահական ընտանիքի զավակ» է։
Ֆիլմի տեսարանները նկարահանվել են Չերնիշևսկու նրբանցքում գտնվող Յու. Դ. Մոսկատինյովի նախկին տներում։


== Դերերում ==
Անդրեյ Տաշկով – Արկադի Մակարովիչ Դոլգորուկի
Օլեգ Բորիսով – Անդրեյ Պետրովիչ Վերսիլով
Լարիսա Մալևանի – Սոֆյա Անդրեևնա Դոլգորուկայա
Եվգենի Գերասիմով – իշխան Սերյոժա
Մարինա Ֆեդինա – Լիզա Դոլգորուկայա
Լեոնիդ Օբոլենսկի – ծեր իշխան Սոկոլսկի
Տատյանա Տաշկովա – Կատերինա Նիկոլաևնա Ախմակովա
Նատալյա Գունդարևա – Տատյանա Պավլովնա Պրուտկովա
Օլեգ Գոլուբիցկի – Ստեբելկով
Լարիսա Ուդովիչենկո – Աննա Անդրեևնա Վերսիլովա
Իգոր Դոնսկոյ – Մակար Իվանովիչ
Անատոլի Օմելչենկո – Լամբերտ
Եվգենի Սիմոնովա – Ալֆոնսինա
Բորիս Գալկին – Կրաֆտ
Ալեքսանդր Խոտչենկով – Վասին
Բորիս Նովիկով – Պյոտր Իպոլիտովիչ
Էլլա Նեկրասովա – Դարյա Օնիսիմովնա
Վիկտոր Գորդեև – Եֆիմ Զվերև
Վլադիմիր Շիրյաև – Բարոն Ռ.
Վիլնիս Բեկերիս – Բարոն Բյորինգ (հնչյունավորել է Վլադիմիր Ֆերապոնտովը)
Նիկոլայ Զասուխին – Նիկոլայ Սեմյոնովիչ
Սոֆյա Պավլովա – Մարյա Իվանովնա
Յուրի Վասիլև – Անդրեյ Անդրեևիչ Վերսիլով
Ալեքսանդր Վդովին – Ստեպան, Վոժժինսկու սպասավորը
Նիկոլայ Սմորչկով – Վոժժինսկու սպասավորը
Նատալյա Ստրիժենովա – Օլիմպիադա Ալեքսեևնա Ֆանարոտովա 
Աննա Ֆրոլովցևա – սպասուհի
Մարգարիտա Ժարովա – բնակարանի տիրուհի
Վերա Իվլևա – Մարյա
Բորիս Շուվալով – Պետյա Տրիշատով
Բորիս Կլյուև – Աֆերդով
Վալերի Բարինով – Ալեքսանդր Սեմյոնովիչ, բժիշկ
Լյուդմիլա Դմիտրիևա – տիկին պանսիոնում
Վսեվոլոդ Շիլովսկի – Տուշար
Վլադիմիր Ֆերապոնտով – բանտի պետ
Ֆիլիմոն Սերգեև – էպիզոդ


== Նկարահանող խումբ ==
Սցենարի հեղինակ և բեմադրող ռեժիսոր՝ Եվգենի Տաշկով
Բեմադրող օպերատոր՝ Օլեգ Մարտինով
Բեմադրող նկարիչ՝ Վլադիմիր Ֆիլիպով
Կոմպոզիտոր՝ Բորիս Չայկովսկի
Հնչյունային օպերատոր՝ Վյաչեսլավ Կարասյով
Երաժշտական խմբագիր՝ Մինա Բլանկ
Ֆիլմի տնօրենի տեղակալ՝ Սերգեյ Կագրամանով
Տնօրեն՝ Ալլա Ժավորոնկովա


== Ծանոթագրություններ ==
Զվենիգորոդկայի շրջան

Զվենիգորոդկայի շրջան (ուկրաիներեն՝ Звенигородський район), շրջան Ուկրաինայի Չերկասիի մարզում։
Ստեղծվել է 1923 թվականին։ Վարչական կենտրոնը՝ Զվենիգորոդկա։


== Աշխարհագրություն ==
Շրջանի տարածքի մակերեսը կազմում է 1010 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 54000 մարդ։ Բնակչության խտությունը կազմում էր 53,47 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Քրիս Սլեյդ

Քրիս Սլեյդ ( անգլ.՝ Chris Slade, իրական անունը Քրիստոֆեր Րիս, անգլ.՝ Christopher Rees, հոկտեմբերի 30, 1946(1946-10-30), Pontypridd, Pontypridd Town, Rhondda Cynon Taf, Ուելս, Միացյալ Թագավորություն), բրիտանացի թմբկահար։
Հայտնի է բազմաթիվ կատարողների հետ համագործակցությամբ՝ Գարի Նյումեն, Թոմ Ջոնս, Օլիվիա Նյուտոն-Ջոն (Toomorrow խմբում), Uriah Heep։ 1972-1978 թվականներին եղել է Manfred Mann s Earth Band խմբի անդամ։ 1980-ականներին նվագել է The Firm խմբում։ Համագործակցել է Դեվիդ Գիլմորի հետ։
Մեծ ճանաչում նա ստացել է AC/DC խմբում նվագելիս, որտեղ նրան հրավիրել էին 1989 թվականին Սայմոն Ռայթի հեռանալուց հետո։ Սկզբում պլանավորվում էր, որ Սլեյդը կհրավիրվի ժամանակավորապես, իսկ հետո, արդեն ալբոմի ձայնագրման ժամանակ, նրան առաջարկել են մնալ։ Նրա հետ խումբը ձայնագրել Է The Razor's Edge ալբոմը և նվագել է դրան հաջորդած տուրը։ Խմբում չորս տարի մնալուց հետո Սլեյդը որոշում է կայացրել լքել կազմը՝ չսպասելով հեռացմանը, այն բանից հետո, երբ Յանգի եղբայրները հաշտվել են նախկին թմբկահար Ֆիլ Ռադի հետ։
Դրանից հետո Սլեյդը մի քանի տարի անցկացրել Է Մեծ Բրիտանիայի գյուղական վայրերում, մինչև 1999 թվականին առաջարկ չի ստացել Ջեֆ Դաունսից Asia Բրիտանական պրոգ-ռոք խմբից։ Սլեյդը խմբում խաղացել է վեց տարի և լքել է այն 2005 թվականի սեպտեմբերին։
2015 թվականին կրկին խաղացել է AC/DC-ի հետ Grammy 2015-ում։ 2015 թվականի փետրվարին Ֆիլ Ռադի փոխարեն խմբի հետ մասնակցել է Rock or Bust World Tour շրջագայությանը։


== Սկավառակագրություն ==
Տոմ Ջոնսոնի հետ

Along Came Jones (1965)
A-Tom-ic Jones (1966)
From The Heart (1966)
Green, Green Grass of Home (1967)
Live: at the Talk of the Town (1967)
13 Smash Hits (1967)
Delilah (1968)Toomorrow

Toomorrow (1970)Tom Paxton

How Come The Sun (1971)Manfred Mann’s Earth Band

Manfred Mann’s Earth Band (1972)
Glorified Magnified (1972)
Messin' (1973)
Solar Fire (1973)
The Good Earth (1974)
Nightingales and Bombers (1975)
The Roaring Silence (1976)
Watch (1978)Terra Nova

Terra Nova (1978)Kai Olsson

Crazy Love (1979)Frankie Miller

Falling In Love (1979)Uriah Heep

Conquest (1980)Gary Numan

I, Assassin (1982)Denny Laine

Anyone Can Fly (1982)The Firm

The Firm (1985)
Mean Business (1986)AC/DC

The Razor's Edge (1990)
Live At Donington (1991)
Live (1992)
Big Gun (1993)Asia

Aura (2001)
Silent Nation (2004)Bloodstock

Creator of WorldsDamage Control

Raw (2006)


== Ծանոթագրություններ ==


== Հղումներ ==
www.chrisslade.net Archived 2014-10-13 at the Wayback Machine. — Official site
www.damage-control.co.uk — Damage Control official site
www.miwarocks.com — Miwarocks.com
www.bloodstock.uk.com — Chris Slade facts on the Bloodstock Festival forum
Զեյդելևկա (այլ կիրառումներ)

Զեյդելևկա, կարող է վերաբերել՝

Զեյդելևկա - գյուղ Ռուսաստանի Լիպեցկի մարզի Գրյազինսկի շրջանի կազմում։
Զեյդելևկա - գյուղ Ռուսաստանի Լիպեցկի մարզի Գրյազինսկի շրջանի կազմում։
Լոբիանի

Լոբիանի (վրաց.՝ ლობიანი), վրացական ուտեստ, լոբիով լի հաց։ Վրաստանում առավել հայտնի է «ռաճուլի լոբիանի» (რაჭული ლობიანი) անվամբ, նման է խաչապուրիի, բայց լոբիով ու խոզապուխտով։


== Ստուգաբանություն ==
"Լոբիանի» բառը գալիս է վրացերեն լոբի բառից «լոբիո»։ Լոբին լոբիանիի առավել կարևոր բաղադրիչ է։


== Բաղադրատոմս ==
Ալյուր՝ 0.5 կգ
Ջուր՝ 400 մլ
Բուսական յուղ՝ 5 ճաշի գդալ
Թթխմոր՝ 1.5 թեյի գդալ
Աղ՝ գդալի 3/4-ի մասով
Շաքարավազ՝ 2 թեյի գդալ
Պահածոյացված լոբի՝ (400 գրամ) 4 բանկա
Ընկույզ՝ 100 գրամ
Սոխ՝ 1 հատ
Սխտոր՝ 3 պճեղ
Գինձ՝ 1 փունջ
Աղացած համեմ՝ 1 թեյի գդալ
Կարմիր գինու քացախ՝ 1 ճաշի գդալ
Կծու կարմիր պղպեղ՝ թեյի գդալի 1/4-ի չափով


== Ծանոթագրություններ ==
Արտակ Ապիտոնյան

Արտակ Գևորգի Ապիտոնյան (օգոստոսի 26, 1971, Ալաշկերտ, Հոկտեմբերյանի շրջան), հայ դիվանագետ, «ԱՊԱԳԱ ՀԱՅԿԱԿԱՆԸ» զարգացման հիմնադրամի գործադիր տնօրեն։ Եղել է Հայաստանի Հանրապետության արտաքին գործերի նախարարի տեղակալը 2018-2021թթ., Շվեդիայում և Ֆինլանդիայում Հայաստանի Հանրապետության արտակարգ և լիազոր դեսպանը 2013-2018թթ.։


== Կրթություն ==
1977-1987 թթ. - սովորել և գերազանցությամբ ավարտել է Հոկտեմբերյանի թիվ 1 միջնակարգ դպրոց։
1987-1992 թթ. - սովորել և գերազանցությամբ ավարտել է ԵՊՀ արևելագիտության ֆակուլտետի արաբագիտության բաժինը։
1991-1992 թթ. - վերապատրաստվել է Թունիսի Հաբիբ Բուրգիբայի անվան լեզուների ինստիտուտում։
1993 թ. ավարտել է Եգիպտոսի արտաքին գործերի նախարարության դիվանագիտական ուսումնասիրությունների ինստիտուտի դիվանագիտական երկարաժամկետ հատուկ դասընթացները։


== Դիվանագիտական ծառայությունը ==
1993-1995 թթ. - ՀՀ արտաքին գործերի նախարարության Մերձավոր Արևելքի վարչության կցորդ։
1995-1997 թթ. - Եգիպտոսում ՀՀ դեսպանության երրորդ քարտուղար։
1997-1999 թթ. - ՀՀ արտաքին գործերի նախարարության Մերձավոր Արևելքի վարչության երրորդ քարտուղար։
1998 թ. - ՄԱԿ-ում ՀՀ մշտական ներկայացուցչության խորհրդական։
1999-2002 թթ. - Լիբանանում ՀՀ դեսպանության երկրորդ քարտուղար / ժամանակավոր հավատարմատար։
2002-2005 թթ. - ՀՀ արտաքին գործերի նախարարություն միջազգային կազմակերպությունների վարչության ՄԱԿ-ի բաժնի վարիչ։
2005-2008 թթ. - Ժնևի ՄԱԿ գրասենյակում և այլ միջազգային կազմակերպություններում ՀՀ մշտական ներկայացուցչության ղեկավարի տեղակալ, խորհրդական (Ժնև, Շվեյցարիա)
2008-2009 թթ. - ՀՀ արտաքին գործերի նախարարության քարտուղարության խորհրդական։
2009-2013 թթ. - ՀՀ Նախագահի աշխատակազմի արտաքին կապերի վարչության պետ։
2013-2014 թթ. - ՀՀ Նախագահի կարգադրությամբ ազատվել է Հայաստանի Հանրապետության Նախագահի աշխատակազմի արտաքին կապերի վարչության պետի պաշտոնից։
2013-2014 թթ. - ՀՀ Նախագահի հրամանագրով նշանակվել է Շվեդիայի Թագավորությունում Հայաստանի Հանրապետության արտակարգ և լիազոր դեսպան։
2014-2018 թթ. - ՀՀ Նախագահի հրամանագրով նշանակվել է Ֆինլանդիայի Հանրապետությունում Հայաստանի Հանրապետության արտակարգ և լիազոր դեսպան։
2018-2021 թթ. - ՀՀ վարչապետի որոշմամբ նշանակվել է արտաքին գործերի նախարարի տեղակալ։
2022 թ. փետրվարի 21-ին նշանակվել է «ԱՊԱԳԱ ՀԱՅԿԱԿԱՆԸ» զարգացման հիմնադրամի գործադիր տնօրեն։


== Դիվանագիտական աստիճան ==
Հայաստանի Հանրապետության արտակարգ դեսպանորդ և լիազոր նախարար (2012)։
Հայաստանի Հանրապետության արտակարգ և լիազոր դեսպան (2016)


== Ընտանեկան կարգավիճակ ==
Ամուսնացած է, ունի երեք զավակ։


== Ծանոթագրություններ ==
Շմեյա

Շմեյա (ռուս.՝ Шмея), գետ Ռուսաստանում, հոսում է Կալուգայի մարզում։ Գետաբերանը տեղակայված է Պոպոլտա գետի ձախ ափին՝ 3 կմ հեռավորության վրա։ Գետի երկարությունը 17 կմ է, ավազանի տարածքը 74,6 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021306
Հիդրոլոգիական ուսումնասիրությունների կոդը - 110002130
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բիստանո

Բիստանո (իտալերեն՝ Bistagno), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1831 մարդ (2008)։ Բնակչության խտությունը՝ 104 մարդ/կմ²։ Տարածքը կազմում է 18 կմ²։ Փոստային ինդեքս՝ 15012։ Հեռախոսային կոդ՝ 0144։


== Ժողովրդագրություն ==


== Կոմունայի վարչակազմ ==
Հեռախոս։ 0144 79106


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զուգափայտ

Զուգափայտ, գլանաձև մետաղյա (սովորաբար պողպատյա) ձող, որը որն հատակին զուգահեռ ստույգ ամրացված է հենարանների և լարերի միջոցով։ Օգտագործվում է գեղարվեստական մարմնամարզության մեջ։ Մարմնամարզիկները, որպես կանոն, կրում են թավշեկաշյա բռնակներ փողի վրա վարժություններ կատարելու համար։
Մարմնամարզությունում զուգափայտի վրա կատարվող վարժությունները  կարգավորվում են Միավորների Կոդեքսով։ 


== Չափսերը ==
Զուգափայտի մեխանիկական չափսերը նշված են Մարմնամարզության Միջազգային Ֆեդեռացիայի (FIG) ձեռնարկում՝

Բարձրությունը՝ 278 սմ (այդ թվում ' մոտ 30 սմ վայրէջքի փսիաթը)
Լայնությունը՝ 240 սմ
Զուգափայտի տրամագիծը՝ 2,8 սմ
Սանտա Ֆե դե Մոնդուխար

Սանտա Ֆե դե Մոնդուխար  (իսպ.՝ Santa Fe de Mondújar) մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Տարածքը կազմում է 35 կմ2։ Բնակչությունը՝ 489 մարդ (2010 թվականի տվյալներով)։ Մունիցիպալիտետը գտնվում է Մեծ Ալմերիա շրջանում։ Պրովինցիայի վարչական կենտրոնից գտնվում է 22 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Santa Fe de Mondújar Archived 2006-08-19 at the Wayback Machine.
Santa Fe de Mondújar Archived 2007-03-10 at the Wayback Machine.
Ադապտացված տեքստ

Ադապտացված տեքստ (լատ.՝ adaptare - «հարմարեցնում եմ»), երեխաների կամ քիչ պատրաստված ընթերցողների, օտար լեզուներ ուսումնասիրողների համար թեթևացված, հեշտացված որևէ գրական տեքստ։ Դա հիմնականում լինոմ են հայտնի գրողների գեղարվեստական ստեղծագործություն, որն այնպես է հարմարեցվում, որ օգտագործվեմ միայն որոշակի տեսակի քերականական կառույցներ ու բառեր, որոնք հասկանալի կլինեն ընթերցողների կոնկրետ խմբի։ Լինում են նաև ուղղումներ՝ համաձայնեցված այս կամ այն երկրի քաղաքական դոկտրինային։ Նման տեքստերը պատրաստելու համար մեծ վարպետություն է պահանջվում՝ ստեղծագործության բովանդակության մեջ թափանցելու և հեղինակի, ստեղծագործության ոճը պահպանելու համար։ Այս դեպքում տեքստը կրճատվում է, պարզեցվում է շարահյուսությունը, քիչ հանդիպող բառերն ու բառակապակցությունները փոխարինվում են կամ բացատրվում։ Ադապտացված է օրինակ «Մանկական Աստվածաշունչը»։ Դասական ստեղծագործությունների ադապտացումը երեխաների համար աստիճանաբար իր հանդեպ ավելի մեծ հետաքրքրություն է գրավում։


== Ծանոթագրություններ ==
Հանքային ջուր

Հանքային ջուր, ստորգետնյա ջրեր, ձևավորվում է տարբեր հորիզոնների ստորերկրյա ջրերի խառնման, հանքային մթնոլորտի ու հանքափորվածքներով բացված ապարների հետ նրանց փոխազդեցության միջոցով։ Պարունակում են մեծ քանակությամբ կենսաբանորեն ակտիվ անօրգանական (սակավ՝ օրգանական) նյութեր և օժտված են յուրօրինակ ֆիզիկաքիմիական հատկություններով (բաղադրություն, ջերմաստիճան, ռադիոակտիվություն), որոնց շնորհիվ բուժիչ ազդեցություն են գործում մարդու օրգանիզմի վրա։ Օգտագործվում են որպես արտաքին ու ներքին բուժամիջոցներ։ Հանքային ջրի բաղադրությունը կախված է տարածքի երկրաբանական զարգացումից, տեկտոնական կառուցվածքի բնույթից, երկրաջերմային պայմաններից ևն, իսկ գազային բաղադրությունը՝ փոխակերպային և հրաբխային պրոցեսներից։
Հայաստանի տարածքը հարուստ է քիմիական տարբեր բաղադրության հանքային ջրերով՝ «Արարատ», «Արզնի», «Բջնի», «Դիլիջան», «Լիճք», «Սևան», «Ջերմուկ» (ավելի քան 400 բնական ելքեր)։ Նշված ջրերի զգալի մասն առաջանում է փոքր և միջին խորություններում, երբեմն օժտված են թույլ ռադիոակտիվությամբ, ունեն 3-8 գ/լ միջին հանքայնացում։ Ջերմաստիճանը տատանվում է 4 °C-ից (Գռիձոր), 64 °C (Ջերմուկ) սահմաններում։ Հանքային ջուրն օգտագործվում են խմելու, լոգանքների, բոլոր տեսակի ցնցուղների, ինհալացիաների, ողողումների նպատակով, ստամոքսաղիքային ուղու, նյարդային համակարգի, երիկամների, միզուղիների և մի շարք այլ հիվանդությունների դեպքում։ Որոշ հանքային ջրերը զովացուցիչ, ծարավը հագեցնող և ախորժակը լավացնող միջոց են։
Հայաստանում հանքային ջրերի հիմքի վրա ստեղծվել են բազմաթիվ առողջարաններ, շշալցման գործարաններ։
Համամ (Սեբաստիայի գավառ)

Համամ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տարածաշրջանային հասարակական տրանսպորտ (Նիդեռլանդներ)

Նիդեռլանդներում տարածաշրջանային հասարակական տրանսպորտ տերմինը վերաբերում է հասարակական տրանսպորտին, որն իրականացվում է (տարածաշրջանային) հասարակական տրանսպորտի մարմնի կողմից, այսինքն ՝ Խրոնինգեն «OV-bureau» և Դրենտեի «OVBGD» հասարակական տրանսպորտի գործակալությունները, մյուս մարզերից մեկը կամ Պլյուս շրջանը (բացառությամբ «Parkstad Limburg»-ի)։
Մարզային հասարակական տրանսպորտը ներառում է.

Քաղաքային և շրջանային տրանսպորտ
հասարակական տրանսպորտ ջրի մեջ
Ապակենտրոնացված գնացքների փոխադրումՓաստորեն, տարածաշրջանային հասարակական տրանսպորտը, հասարակական տրանսպորտն է՝ հանած հիմնական երկաթուղային ցանցը։
Ամբողջ տարածաշրջանային հասարակական տրանսպորտը մտնում է «Ուղևորափոխադրումների օրենք 2000»-ի մեջ, դրանց մեծ մասը հրապարակային տենդերներների է պատկանում։

Նիդեռլանդների Շարժունության Ֆեդերացիան գործընկերությունն է՝ «(FMN) Arriva», «EBS», «Keolis», «Qbuzz» և «Connexxion (Transdev)» տրանսպորտային ընկերությունների։ Միջազգային փորձ ունեցող կողմեր, ովքեր ներկայումս յուրաքանչյուրն ապահովում է Նիդեռլանդների տարածաշրջանային տրանսպորտի մի մասը։ 


== Գերմանիա՝ «Nahverkehr» ==
Գերմանական «Nahverkehr» տերմինը բավականին նման է Նիդեռլանդների տարածաշրջանային հասարակական տրանսպորտին։ Գերմանիայի դաշնային նահանգները պատասխանատու են ավտոբուսով, տրամվայով և մետրոյով տրանսպորտի համար, ինչպես նաև տարածաշրջանային գնացքի «RB, RE, S և այլն»-ի համար։ Մի շարք տրանսպորտային միավորումներ գործում են դաշնային պետության շրջանակներում, որոնք զբաղվում են սակագնի ձևավորմամբ։ Տրանսպորտային միավորման տոմսը նույնպես գործում է տրամվայի, ավտոբուսի և տարածաշրջանային գնացքի վրա։ Ջրային հասարակական տրանսպորտը գոյություն ունի նաև Գերմանիայում։


== Բելգիա ==
Բելգիայում դաշնային կառավարությունը պատասխանատու է գնացքների ամբողջ փոխադրման համար։ Ջրային հասարակական տրանսպորտը շատ սահմանափակ է Բելգիայում։ Բելգիայում կա երեք ընկերություն, որոնք ավտոբուսով հասարակական տրանսպորտ են կազմակերպում.

«De Lijn»-ը պատասխանատու է Ֆլանդրիայի ավտոբուսային ցանցի համար։ Հանրային ավտոբուսային տրանսպորտը Ֆլանդրիայում կազմակերպվում է Տրանսպորտային մարզերի մակարդակով։ «MIVB»-ի ավտոբուսները երթևեկում են Բրյուսելի մայրաքաղաքային շրջանի տարածքում։«TEC (fr)»-ը պատասխանատու է Վալոնիայում ավտոբուսների երթևեկության համար։


== Հավելումներ ==
Շատ կարևոր է հավելել, որ այս գործառիթը չպետք է շփոթել «գծատեր» երևույթի հետ, քանի որ սա դրա հետ բացարձակապես կապ չունի, այլ սա նույնպես պետության տնորինության տակ է գտնվում, ինչպես որ հասարակաց տրանսպորտային ցանցը։


== Տես նաև ==
Միջքաղաքային գնացք
Կանգառ գնացք
Էքսպրեսս գնացք
Քաղաքային և շրջանային տրանսպորտ
Տարածաշրջանային գնացք
Գլխավոր երկաթուղային ցանց Նիդեռլանդներում
Լոքջանդարի

Լոքջանդարի (վրաց.՝ ლოქჯანდარი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1450 մետր բարձրության վրա։ Շրջկենտրոն Դմանիսից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 173 մարդ։


== Ծանոթագրություններ ==
Պիրաինո

Պիրաինո  (իտալերեն՝ Piraino), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 3799 մարդ, բնակչության խտությունը կազմում է 223 մարդ/կմ²։ Զբաղեցնում է 17կմ² մակերես տարածք։ Փոստային ինդեքսն է՝ 98060։ Հեռախոսային կոդը՝ +39 0941։
Պիրաինոն սահմանակից է Սանտ Անջելո դի Բրոլո, Բրոլո, Ջոյոզա Մարեա համայնքներին։
Կոմունայի հովանավորն է Սուրբ Հովսեփը։ Տոնը նշվում է Սուրբ Զատիկից հետո առաջին երեքշաբթի օրը։


== Արտաքին հղումներ ==
Բնակավայրի պաշտոնական կայք (իտալ.)
Կարե Յանսեն

Կարե Յանսեն (դան․՝ Kåre S. Jensen, ), դանիացի աստղագետ, աշխատել է Բրորֆելդե աստղադիտարանում։
Փոքր մոլորակների կենտրոնի տվյալների համաձայն, հայտնաբերել է (3309) Բրորֆելդե աստերոիդը 1982 թվականի հունվարի 28-ին։


== Ծանոթագրություններ ==


== Արտաքին հղումներ ==
Իսահակ Իսահակյան (բանաստեղծ)

Անվան այլ կիրառումների համար տե՛ս՝ Իսահակ Իսահակյան (այլ կիրառումներ)Իսահակ Գևորգի Իսահակյան (հուլիսի 16, 1893(1893-07-16) - հունվարի 31, 1916(1916-01-31), Կարին, Էրզրումի վիլայեթ, Օսմանյան կայսրություն), հայ բանաստեղծ։
Ավետիք Իսահակյանի հորեղբայրը։


== Կենսագրություն ==

Սովորել է Ալեքսանդրապոլի առևտրական ռուսական ուսումնարանում։ Իր ըմբոստ ելույթների համար 1909 թվականին դպրոցից վտարվել է, սակայն Ավետիք Իսահակյանի և իր ուսուցիչ Կոստանդին Աբովյանի (Խաչատուր Աբովյանի թոռան) միջնորդությամբ, վերընդունվել է։ 1913-1914 թվականներին սովորել է Թիֆլիսի սպայական զինվորական դպրոցում։ Բանաստեղծություններ գրել է 11 տարեկան հասակից։
Իսահակ Իսահակյանը 1907 թվականին Ալեքսանդրապոլում Տեր-Մարտիրոսյանի, Գևորգ Աֆրիկյանի, Աղասի Վարդանյանի հետ կազմակերպել են «Ալագյազի տղերքը» գրական խմբակը, որտեղ հրատարակվել են գրական ալմանախներ, Ալեքսանդրապոլի և Թիֆլիսի հայ մամուլի էջերում տպագրել իրենց ստեղծագործությունները, հանդես են եկել առանձին գրքույկներով։ Գրական գործունեությանը զուգընթաց Իսահակ Իսահակյանը զբաղվել է ինքնազարգացմամբ. կարդացել, ուսումնասիրել է համաշխարհային գրականության և փիլիսոփայական մտքի ներկայացուցիչների երկերը։
1913 թվականին զորակոչվել է և ուղարկվել Թիֆլիսի յունկերական դպրոցը։
1912 թվականին լույս է տեսել Իսահակ Իսահակյանի «Հեքիաթ արևի տակ» քնարական արձակ պոեմը։ 1974 թվականին նույն խորագրով լույս է տեսել Իսահակ Իսահակյանի երկերի ժողովածուն (բանաստեղծություններ, արձակ էջեր, նամակներ՝ ուղղված հորեղբորը՝ բանաստեղծ Ավետիք Իսահակյանին)։
1914 թվականին կռվել է Կովկասյան ռազմաճակատում, արժանացել Գեորգիևյան խաչ շքանշանի։ 1915 թվականի գարնանը, Ղաբաբայիթի բարձունքի վրա կռվել է թուրքական ուժերի դեմ։ Այդ ճակատամարտում ցուցաբերած սխրագործությունների համար նրան կոչել են «Ղաբաբայիթի արծիվ»։
Զոհվել է Էրզրումի վրա գրոհելիս։


== Մեջբերումներ Իսահակ Իսահակյանի մասին ==


== Ծանոթագրություններ ==
Մայիսի 4

Մայիսի 4, տարվա 124-րդ (նահանջ տարիներին՝ 125-րդ) օրն է։

Տարվա ավարտին մնում է 241 օր։


== Դեպքեր ==
1783 - անգլիացի աստղագետ Ուիլյամ Հերշելը Լուսնի վրա նկատում է կարմիր բռնկում
1838 - արվեստագետների խումբը Տարաս Շևչենկոյին դուրս է գնում ճորտի վիճակից
1913 - Երևանում բացվեց հեռախոսային ցանցը
1924 - Փարիզում ավարտվեցին օլիմպիական խաղերը
1979 - Մարգարետ Թետչերը դառնում է Միացյալ Թագավորության առաջին կին վարչապետը
2002 - Նիգերիայի Կանո քաղաքի մոտ BAC 1-11 ինքնաթիռի վթարից զոհվում է 149 մարդ


== Ծնունդներ ==
1881 - Ալեքսանդր Կերենսկի, 1917 թ. Ռուսաստանի 10-րդ վարչապետը (մ. 1970)
1904 - Եղիշե Մարտիկյան, հայ խորհրդային արվեստաբան–նկարիչ
1923 - Բորիս Ստուկալին, խորհրդային պետական և կուսակցական գործիչ
1928 - Հոսնի Մուբարաք, Եգիպտոսի 4-րդ վարչապետը
1929 - Օդրի Հեփբերն, անգլիացի դերասանուհի և երգչուհի (մ. 1993)
1940 - Վլադիմիր Աթանյան, հայ խեցեգործ, ձևավորող
1975 - Էնդի Խաչատրյան, ամերիկահայ ռոք-երաժիշտ և դիջեյ։
1987 - Սեսկ Ֆաբրեգաս, իսպանացի ֆուտբոլիստ
1987 - Նաստյա Կամենսկիխ, ուկրաինացի երգչուհի, մոդել, դերասանուհի, հաղորդավարուհի։
1987 - Դենիս Դորոխով, ռուս դերասան, հաղորդավար
2002 - Անաստասիա Պետրիկ, ուկրաինացի փոքրիկ երգչուհի


== Մահեր ==
1933 - Սպիրիդոն Մելիքյան, հայ կոմպոզիտոր, խմբավար
1955 - Ջորջե Էնեսկու George Enescu, ռումինացի դաշնակահար, կոմպոզիտոր
1963 - Աուգուստ Յակոբսոն August Jakobson, էստոնացի գրող
1991 - Մուշեղ Մխոյան, հայ ազատամարտիկ
1992 - Պավել Սարգսյան, Արցախյան պատերազմի մասնակից


== Տոներ ==
Աստղային պատերազմների օր
 Լատվիա՝ Անկախության հռչակագրի օր
 Ճապոնիա՝ Կանաչապատման օր


== Ծանոթագրություններ ==
Վիլիար դե Տոռե

Վիլիար դե Տոռե (իսպ.՝ Villar de Torre), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 11,99 կմ2 տարածք։ Բնակչությունը կազմում է 269 մարդ (2010 թվականի տվյալներով)։ Գտնվում է պրովինցիայի վարչական կենտրոնից 40 կմ հեռավորության վրա։
Ադրիան Լոպես

Ադրիան Լոպես (իսպ.՝ Adrián López Álvarez; հունվարի 8, 1988(1988-01-08), Teberga, Աստուրիա, Աստուրիա, Իսպանիա), իսպանացի ֆուտբոլիստ, «Օսասունա» ակումբի կենտրոնական հարձակվող։


== Ակումբային կարիերա ==

«Օվեդո» ֆուտբոլային ակումբի սան է, որի կազմում նա 2005/2006 մրցաշրջանում կատարել է իր նորամուտը պրոֆեսիոնալ խաղերում՝ Սուգունդայում անցկացնելով 26 խաղ։ 2006 թվականին ազատ գործակալի կարգավիճակով (քանի որ Ադրիանը «Օվեդոյի» հետ չեր կնքել պրոֆեսիոնալ պայմանագիր) հարձակվողը տեղափոխվել է Լա Կորունյայի «Դեպորտիվո» ակումբ։  Ավելի ուշ գալիսիացիները Լոպեսի նախկին ակումբին 330 հազար եվրո փոխհատուցում են վճարել։ «Դեպորտիվոյի» կազմում Լոպեսը խաղացել է հինգ տարի՝ անցկացնելով 93 խաղ և խփելով 13 գնդակ։ Այս ժամանակահատվածում նա վարձավճարով հանդես է եկել նաև «Ալավեսի» և «Մալագայի» կազմում։ Լա Լիգայի 2010/11 մրցաշրջանից «Դեպորտիվոյի» դուրս մնալուց հետո Ադրիանը որոշեց հեռանալ թիմից և վարձավճարային հիմունքներով, ազատ գործակալի կարգավիճակով տեղափոխվել «Ատլետիկո Մադրիդ»։


== Վիճակագրություն ==


=== «Դեպորտիվո» ===
Լա Լիգա

Իսպանիայի գավաթ


==== Խաղերը «Ատլետիկո Մադրիդում» ====
Լա Լիգա

Իսպանիայի գավաթ

Եվրոպայի լիգա


== Կարիերան հավաքականում ==
2012 թվականի մայիսի 25-ին Ադրիանը Իսպանիայի հավաքականի մարզիչ Վիսենտե դել Բոսկեյի որոշումով ընդգրկվել է հավաքականի հայտացուցակում՝ մասնակցելու Եվրո-2012-ի խաղերին։ Մայիսի 26-ին մասնակցել է Սերբիայի հավաքականի դեմ ընկերական խաղին՝ 64-րդ րոպեին աչքի ընկնելով խփած գոլով։


== Ձեռքբերումներ ==
Ատլետիկո ՄադրիդԵվրոպայի Լիգայի հաղթող - 2012
ՈՒԵՖԱ Սուպերգավաթի դափնեկիր - 2012
Իսպանիայի գավաթի դափնեկիր - 2013
Իսպանիայի առաջնության հաղթող - 2013/14
ՈՒԵՖԱ Չեմպիոնների Լիգայի ֆինալիստ - 2013/14


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)Ficha en la web oficial del Deportivo de La Coruña
Статистика игр Адриан Лопес
Բոա Վիստայի գավառ

Բոա Վիստայի գավառ (պորտ.՝ Microrregião de Boa Vista)՝ գավառ Բրազիլիայում, մտնում է Ռորայմա նահանգի մեջ։ Մտնում է Ռորայմա նահանգի հյուսիսային մարզի մեջ։ Բնակչությունը կազմում է 287 175 մարդ 2006 թվականի տվյալով։ Զբաղեցված տարածքը 67 754,56 կմ²։ Բնակչության խտությունը 4,2 մարդ/կմ²։


== Վիճակագրություն ==
Համախառն ներքին արտադրանքը կազմել է 1 304 933 206,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4 993,64 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)


== Գավառի կազմ ==
Գավառի կազմի մեջ են մտնում հետևյալ համայնքները.

Ալտու Ալեգրի
Ամաժարի
Բոա Վիստա
Պակարայմա
Մաքիձոր

Մաքիձոր, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում գետի Մեքիձոր վտակի ձախ ափին՝ թաղված այգիների մեջ։


== Պատմամշակութային կառույցներ ==
Մաքիձորում կան եկեղեցու և մատուռի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հոդ Հոդ

Հոդ Հոդ (պարսկերեն՝ شبكه هدهد), իրանական մանկական ուղղվածության արբանյակային հեռուստաալիք, հեռարձակվում է պարսկերեն և արաբերեն լեզուներով։
Հեռուստաալիքը տարածվում է արբանյակային հարթակներով՝

«Eutelsat Hot Bird 13A» - 12558 V / 27500 / 3/4
«Eutelsat 7 West A» - 10815 H / 27500 / 5/6
«Galaxy 19» - 11960 V / 22000 / 3/4


== Արտաքին հղումներ ==
Պաշտոնական կայք (արաբ.)
Հեռուստաալիքը LyngSat կայքում (անգլ.)
Կոլիմայի դաշտավայր

Անվան այլ կիրառումների համար տե՛ս՝ Կոլիմա (այլ կիրառումներ)Կոլիմայի դաշտավայր, ցածրադիր հարթավայր Ռուսաստանի Դաշնության Յակուտիայի հյուսիս-արևմուտքում։ Ձգվում է 750 կմ Կոլիմա գետի երկայնքով, Արևելա-Սիբիրական ծովից մինչև Չերսկու լեռները։ Բարձրությունը՝ մինչև 100 մ (առանձին բլուրներ՝ մինչև 200—300 մ)։ Կազմված է լճա-գետային ավազակավերից և կավավազներից։ Կլիման մերձարկտիկական է։ Բնորոշ են սառցա-ջերմակարստային ռելիեֆի ձևերը, շատ են լճերն ու ճահիճները։ Հարավում տիրապետում են սաղարթավոր ճահճային նոսր անտառները, իսկ հյուսիսում լայնության 69°-ից հյուսիս թփուտա-խոտային տունդրաները։
(283) Էմմա

(283) Էմմա (անգլ.՝ Emma), աստերոիդ աստերոիդների հիմնական գոտում։ Հայտնաբերվել է 1889 թվականի փետրվարի 8-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,047199 ա. մ., առավելագույնը մոտենում է 2,5935 ա. մ. հեռավորության վրա և հեռանում 3,5009 ա. մ., իսկ Երկրի ուղեծրին Էմմա աստերոիդը նվազագույնը մոտենում է 1,5982 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1942,9 երկրային օրվա ընթացքում, իր ուղեծրով շարժվելով միջինում 0,18529 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(283) Էմմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոֆյոդորովկա (այլ կիրառումներ)

Նովոֆյոդորովկա, կարող է վերաբերել՝

Նովոֆյոդորովկա - գյուղ, Ուկրաինայի Դոնեցկի մարզի Դոբրոպոլսկի շրջանում
Նովոֆյոդորովկա - գյուղ, Ուկրաինայի Կիրովոգրադի մարզի Պետրովսկի շրջանում
Նովոֆյոդորովկա - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Նովոֆյոդորովկա - գյուղ, Ուկրաինայի Նիկոլաևի մարզի Բերեզանկայի շրջանում
Նովոֆյոդորովկա - գյուղ, Ուկրաինայի Նիկոլաևի մարզի Բրատսկոեի շրջանում
Նովոֆյոդորովկա - գյուղ, Ուկրաինայի Նիկոլաևի մարզի Կազանկայի շրջանում
Նովոֆյոդորովկա - քաղաքատիպ ավան, Ուկրաինայի Ղրիմի Ինքնավար Հանրապետության Սակիի շրջանում
Փենինգտոն շրջան (Մինեսոտա)

Անվան այլ կիրառումների համար տե՛ս՝ Փենինգտոն (այլ կիրառումներ)Փենինգտոն շրջան (անգլ.՝ Pennington County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,597 կմ² է, բնակչությունը՝ 13,584 մարդ (2000 թ. տվյալներով)։ Շրջկենտրոնն է Թիֆ Ռիվեր Ֆոլս բնակավայրը։ Կազմավորվել է 1910 թ.։
Եֆիմ Վերլոցկի

Եֆիմ Վերլոցկի (ռուս.՝ Верлоцкий, Ефим Абрамович, սեպտեմբերի 25, 1918(1918-09-25), Դոբրյանկա, Ռեպկիի շրջան, Ուկրաինա - 2008, Իսրայել), խորհրդային գրաֆիկական նկարիչ։


== Կենսագրություն ==
Ծնվել է Դոբրյանկա ավանում (այժմ` Չերնիգովսկու մարզ), բժշկական գիտությունների դոկտոր, ատամնաբուժության և դիմածնոտային թեմաներով գիտական մի շարք աշխատանքների հեղինակ, պրոֆեսոր Աբրամ Վերլոցկու ընտանիքում։
Մանկության տարիներին շատ ժամանակ է անցկացրել Ֆիլիում, որտեղ ընտանիքն ապրում էր ամառանոցում, իրենց ընկերների` Ռոզենֆլեդ ընտանիքի հետ. մաթեմատիկոս, պրոֆեսոր Բորիս Ռոզենֆելդի (նկարիչ Մարկ Շագալի զարմիկի) հետ Ե. Վերլոցկին ընկերություն է արել ողջ կյանքի ընթացքում։
Հայրենական մեծ պատերազմի տարիներին եղել է 562-րդ կրակային գնդի հրամանատարի տեղակալ, եֆրեյտոր, առաջնագծի նկարիչ։
Պատերազմից հետո աշխատել է ԽՍՀՄ առողջապահության նախարարության առողջապահության կրթության ինստիտուտում որպես նկարիչ։
1990-ական թվականներին արտագաղթել է Իսրայել, որտեղ ապրել է մինչև 90 տարեկանը։


== Ստեղծագործություն ==
Առողջապահության կրթության ինստիտուտում ստեղծել է քարոզչական բազմաթիվ պաստառներ, այդ թվում՝ վեց ցուցապաստառներով կազմակերպել է «Մի խորտակիր քո ապագան» խորագրով ցուցահանդես (1979)։
Մուլտֆիլմեր

1941` Ֆաշիստական ոտքը չի մտնի մեր հայրենիք` նկարիչ
1946` Աղվեսն ու կեռնեխը` նկարիչ
1947` Սպիտակ ոսկի (բամբակ)` բեմադրող նկարիչ
1947` Քառյակ` նկարիչ-դեկորատոր


== Պարգևներ ==
Կարմիր աստղի շքանշան (10.04.1944)
Հայրենական պատերազմի առաջին աստիճանի շքանշան (06.04.1985)
«Հայրենական մեծ պատերազմում Գերմանիայի դեմ տարած հաղթանակի համար» մեդալ (09.09.1945)


== Ծանոթագրություններ ==


== Արտաքին հղումներ ==
«Художник-график Верлоцкий Ефим Абрамович»։ Частная коллекция։ 2016-11-19։ Վերցված է 2016-11-21
The Middle

«The Middle», երգ՝ ձայնագրված ռուս-գերմանացի երաժիշտ Zedd-ի (Անտոն Զասլավսկի) կողմից ամերիկացի քանթրի կատարող Մարեն Մորրիսի և Grey զուգերգի մասնակցությամբ։ Թողարկվել է 2018 թվականի հունվարի 23-ին Interscope լեյբլում։


== Պատմություն ==
Զեդը նոր երգի մասին առաջին անգամ հայտարարել է Billboard ամսագրին տված հարցազրույցում, որը տպագրվել է 2017 թվականի օգոստոսին։ Սկզբում երգը ձայնագրել են այնպիսի հայտնի կատարողներ, ինչպիսիք են՝ Demi Lovato, Camila Cabello, Anne-Marie, Carly Rae Jepsen, Tove Lo, Bishop Briggs, Bebe Rexha, Lauren Jauregui, Daya, Charli XCX և Elle King։ Սակայն վերջում եզրափակիչ վոկալային հատվածի համար ընտրվել է քանթրի կատարող Maren Morris-ը։
Նոր համագործակցության մասին հայտարարվել է 2018 թվականի հունվարի 19-ին սոցիալական լրատվամիջոցներով՝ միաժամանակ հրապարակելով սինգլի շապիկը։
Երգն ստացել է դրական արձագանքներ երաժշտական քննադատների և համացանցային հրատարակությունների կողմից, ինչպիսիք են՝
Billboard, Rolling Stone, Fuse, MTV News, Idolator։ Taste of Country հրատարակությունից Բիլի Դյուքսը երգը բնութագրել է որպես «EDM ոճի, 90-ականների փոփ երաժշտության ու ժամանակակից քանթրի երաժշտության քիչ հավանական խառնորդ»։
Երաժշտական տեսահոլովակը բեմադրել է ռեժիսոր Դեյվ Մեյերսը, իսկ պրեմիերան կայացել է Target-ով Գրեմմի-2018 մրցանակաբաշխության ժամանակ։ Ապրիլի 25-ին Զեդը տեսահոլովակը ներկայացրել է YouTube ալիքում։
Մինչ 2018 թվականի մարտը Միացյալ Նահանգներում սինգլի վաճառված օրինակների քանակը կազմել է 190000։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
«The Middle» ՅուԹյուբում (պաշտոնական տեսահոլովակ)
Սևեններ

Սևեններ (ֆր.՝ Cévennes, օքս.՝ Cevenas, Cevena), լեռնաշղթա՝ Կենտրոնական զանգվածի մի մասը։ Գտնվում է Ֆրանսիայի Գար, Լոզեր, Արդեշ, Էրո և Ավերոն դեպարտամենտների տարածքում։ Երկարությունը 296 կմ, լայնությունը 303 կմ։ Ընդհանուր տարածքը 32886 կմ² է։ Ամենաբարձր կետը 1699 մ է։


== Արտաքին հղումներ ==
Սևենների ազգային պարկի կայքը։ (ֆր.)
Սևենների ազգային պարկ Futura-sciences կայքում (ֆր.)


== Ծանոթագրություններ ==
Մանանաուրի

Մանանաուրի (վրաց.՝ მანანაური), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Լենտեխիից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==